الإدعاء
- بوست منتشر بشكل كبير جدًا، بتنشره صفحات بأسماء فنانين زي Ahmed Elsaka Mohamed Ramadan Yasmin Sabry - ياسمين صبري ايمي سمير غانم Amy Samir Ghanem بيقول "تم فتح باب التقدم للتمثيل في مسلسلات رمضان 2020 كوجوه جديده محتاجين وجوه كتير ال حابب يظهر معايا في عمل من انتاج شركة Synergy يبعت ok علي رسايل صفحتي وانا هرد عليكم".
– الكلام ده غير صحيح، وكل الصفحات المعمولة باسم فنانين ونشرت الكلام ده مفبركة. وأي حد هيراجع حسابات الفنانين الأصلية مش هيلاقي البوست ده.✅✅
– كمان حساب شركة سنيرجي، المذكورة في البوست واللي أنتجت أغلب مسلسلات رمضان اللي فات، منشرش أي بوست بالمحتوى ده ولا طلب ممثلين جداد ولا حاجة.
– غالبًا نشر البوستات دي بتكون حيلة من مسؤولي الصفحات لزيادة التفاعل مع صفحاتهم، فبلاش تخلي حد يستخدمك.